BRATISLAVA. Najväčším zdravotným rizikom v rómskych osadách je zavšivavenie, uhryznutie hlodavcami, šváby, svrab, ploštice, žltačka typu A a ovčie kiahne.
Príčinou sú zlé hygienické podmienky, často aj nezáujem samosprávy alebo chýbajúca pitná voda.
Zdravotný stav obyvateľov rómskych osád na Slovensku je v porovnaní s majoritou dlhodobo veľmi zlý.
Medzi hlavné faktory horšieho zdravotného stavu rómskeho obyvateľstva v osadách patrí nízka úroveň zdravotného povedomia, znížený štandard osobnej a komunálnej hygieny v dôsledku nedostatočnej infraštruktúry a nedostatočného prístupu k pitnej vode.
Ukázali to údaje mimovládnej organizácie Zdravé komunity, ktorá v spolupráci s ministerstvom zdravotníctva zamestnáva Rómov ako zdravotných preventistov v 145 osadách.
Epidémie, žltačka a svrab
Ďalším faktorom je nedostatočná výživa a dôsledkom chudoby aj znížená reálna dostupnosť k zdravotnej starostlivosti pre nedostatok finančných prostriedkov potrebných na cestovanie do zdravotníckych zariadení.
Životné podmienky prispievajú k šíreniu infekčných a chronických ochorení a epidémií ako žltačka, zápal príušných žliaz, svrab, TBC.
Segregovane žijúci Rómovia sú rizikovou skupinou aj pre častý výskyt tuberkulózy, podiel na počte nových prípadov u detí do 14 rokov predstavuje 70 percent.
Medzi najhoršie lokality z pohľadu zdravotnej situácie patrí osada Budulovská v Moldave nad Bodvou, Iňačovciach pri Michalovciach a v košickej mestskej časti Ťahanovce.
Najlepšiu situáciu so zdravím zaznamenali v